Krejcir “hier om te bly”; dwelmtransaksie het glo skeefgeloopRadovan Krejcir Foto: Werner Beukes, SAPA Radovan Krejcir het geen plan om Suid-Afrika te verlaat nie, het die Palm Ridge-streekshof in Alberton Maandag gehoor. “Hy wil hier bly en is glad nie van plan om hierdie land hoegenaamd te verlaat nie,” het sy prokureur Willie Vermeulen gesê. Krejcir en sy medebeskuldigdes, Desai Luphondo en ao. Samuel Modise Maropeng en George Jeff Nthoroane van die Valke, doen tans aansoek om borgtog. Hulle staar aanklagte van ontvoering, aanranding en poging tot moord in die gesig. Die aanklag van ontvoering hou glo verband met ŉ dwelmtransaksie van R24 miljoen. Staatsaanklaer Louis Mashiane het die ondersoekbeampte se beëdigde verklaring aan die hof voorgehou. Die hof het gehoor dat Luphondo, Maropeng en Mathoroane op soek was na ŉ man genaamd Doctor. Doctor, wat by die OR Tambo Internasionale Lughawe gewerk het, moes glo seker maak dat 25 kg metamfetamien (Tik), wat bestem was vir Australië, deur doeane gaan. Doctor het die klaringstrokies aan Luphondo oorhandig, maar die besending het nooit in Australië opgedaag nie. Die mans het Doctor by sy huis gaan soek, maar hy het spoorloos verdwyn. Hulle het toe na bewering sy broer ontvoer en hom vir vier dae lank by Money Point, Krejcir se onderneming in Bedfordview, aangehou. Die broer is glo aangerand en Krejcir het glo kookwater oor hom uitgegooi. Krejcir het glo geëis dat Doctor opgespoor moet word, of dat die R24 miljoen, die waarde van die besending, aan hom terugbetaal moet word. Mashiane sê Doctor se broer is later in Thokoza aan die Oos-Rand opgespoor. Hy was glo erg aangerand. Krejcir se vrou, Katerina Krejcirova, het vroeër in die hof ontken dat sy en haar familie verskeie vervalste paspoorte besit. “Ek het my Seychelle-paspoort gebruik om in die land te kom,” het sy aan die hof gesê. Die staat staan die aansoek om borgtog teen. Lees ook: Krejcir beaam polisie-marteling; Luphondo glo ook aangerand Krejcir-borgtogverhoor na hoër hof geskuif Krejcir en kie terug in hof Só het hulle om Krejcir geval Krejcir-moordverdagte vrygelaat Agliotti het óók geld geleen by Krejcir Polisieman wat geld by Krejcir leen, het nie bedank – Valke Duitse ‘vriend’ van Krejcir ook vas Krejcir: Valke-hoë vas Foto’s: Krejcir Maandag by die hof Krejcir-saak uitgestel Krejcir moet na hospitaal oorgeplaas word Krejcir-verhoor agter geslote deure; Opod ondersoek “aanranding” Krejcir vertrou glo nie staatsdokter Hof gaan sê oor Krejcir Krejcir-inhegtenisneming ‘n “reuse deurbraak” Krejcir-prokureurs weet nie waar hy aangehou word nie Radovan Krejcir in hegtenis geneem Polisieman van Oos-Rand het Krejcir-lening aangegaan Krejcir se ma loof groot beloning uit Krejcir-werknemer in die hof “Ek vrees vir my lewe” – Krejcir Beeld-fotograaf moes foto’s uitvee Krejcir swyg oor Bedfordview-ontploffing Bom by Krejcir-onderneming eis twee Nóg ‘n Krejcir-vennoot doodgeskiet Krejcir-moordkomplot: Teenstrydighede in bewyse Bedfordview-man by verkeerslig doodgeskiet; Krejcir ontken verbintenis Krejcir-moordkomplot: Beskuldigde in hof Krejcir-uitleweringsverhoor weer uitgestel Krejcir weer in die hof Krejcir se vermeende aanvaller dalk veiliger agter tralies Krejcir se winkel beroof Foto’s: Krejcir oorleef bisarre sluipmoordaanval